Regla Torres

Regla Radameris Torres Herrera (født 12. februar 1975 i Havanna), cubansk volleyballspiller som deltok i de olympiske leker 1992 i Barcelona, 1996 i Atlanta og 2000 i Sydney.  
 
Torres ble olympisk mester i volleyball under OL 1992 i Barcelona. Hun var med på det cubanske laget som vant volleyballturneringen for damer foran SUS og USA. Cuba vant semifinalen mot USA med 3-2 og i finalen beseiret de SUS med 3-1. Torres spilte fem kamper i OL-turneringen.

Fire år senere, under sommer-OL 1996 i Atlanta vant hun en ny gullmedalje med det cubanske volleyball-laget. De vant semifinalen med 3-2 over Brasil og finalen med 3-1 over Kina. Torres spilte sju kamper i turneringen.

Torres vant sin tredje olympiske gullmedalje under Sommer-OL 2000 i Sydney. Cuba vant semifinalen med 3-2 over Brasil og finalen med 3-2 over Russland. Hun spilte åtte kamper i OL-turneringen.

OL-medaljer 
 1992  Barcelona -  Gull i volleyball, damer  Cuba 
 1996  Atlanta -  Gull i volleyball, damer  Cuba
 2000  Sydney -  Gull i volleyball, damer  Cuba

Referanser

Eksterne lenker 
 

Cubanske volleyballspillere
Olympiske mestere for Cuba
Medaljevinnere under Sommer-OL 1992
Deltakere for Cuba under Sommer-OL 1992
Volleyballspillere under Sommer-OL 1992
Medaljevinnere under Sommer-OL 1996
Deltakere for Cuba under Sommer-OL 1996
Volleyballspillere under Sommer-OL 1996
Medaljevinnere under Sommer-OL 2000
Deltakere for Cuba under Sommer-OL 2000
Volleyballspillere under Sommer-OL 2000
Personer fra Havanna
Fødsler i 1975